Η **Annabelle Comes Home** είναι αμερικανική μεταφυσική ταινία τρόμου που βασίζεται στο θρύλο της κούκλας Άναμπελ. Αποτελεί σίκουελ της ταινίας Annabelle του 2014 και της ταινίας Annabelle: Creation του 2017, ενώ είναι η έβδομη ταινία της σειράς στο Σύμπαν Του Καλέσματος. Η ταινία σκηνοθετείται από τον Γκάρι Ντάουμπερμαν, και σηματοδοτεί το σκηνοθετικό ντεμπούτο του, ενώ ο ίδιος γράφει και το σενάριο, βασισμένος σε μία ιστορία που έφτιαξε με τον Τζέιμς Γουάν. Ο Γουάν παρήγαγε επίσης την ταινία μαζί με τον Πίτερ Σάφραν.

Η θεατρική πρεμιέρα της ταινίας στις Ηνωμένες Πολιτείες ήταν στις 26 Ιουνίου του 2019. Έλαβε μικτές κριτικές από τους κριτικούς και κέρδισε 222,1 εκατομμύρια δολάρια παγκοσμίως.

Πλοκή
-----

Το 1968, οι δαιμονολόγοι Εντ και Λορέιν Γουόρεν κατάσχεσαν τη κούκλα Άναμπελ από τις νοσηλεύτριες Ντέμπι και Καμίλα (αρχή του πρώτου Καλέσματος 2013), οι οποίες ισχυρίζονταν ότι η κούκλα συχνά προκαλούσε βίαια και υπερφυσικά γεγονότα στο διαμέρισμά τους. Όσο η Γουόρενς οδηγούν πίσω στο σπίτι τους με την κούκλα στο πίσω κάθισμα, η Άναμπελ προσκαλεί διάφορα πνεύματα για να επιτεθούν στον Εντ, ο οποίος καταφέρνει να τους ξεφύγει. Έτσι, κλείνουν την Άναμπελ μέσα σε ένα κουτί από ιερό γυαλί, μέσα σε ένα δωμάτιο όπου συλλέγουν στοιχειωμένα και επικίνδυνα αντικείμενα, το οποίο κάθε τόσο ευλογεί ο Πατέρας Γκόρντον για να περιορίσει το κακό.

Τέσσερα χρόνια αργότερα, οι Γουόρενς καλωσορίζουν τη Μαίρη-Έλεν, η οποία θα είναι υπεύθυνη για τη φύλαξη της μικρής κόρης τους, Τζούντι, στο σπίτι, ενώ ταξιδεύουν για να διερευνήσουν μια άλλη υπόθεση. Στο σχολείο, η Τζούντι παρατηρεί το πνεύμα ενός ηλικιωμένου που συνεχώς την ακολουθεί. Η φίλη της Μαίρη-Έλεν, Ντανιέλα, φτάνει απρόσκλητη στο σπίτι των Γουόρενς, θέλοντας για κάποιο μυστήριο λόγο να επικοινωνήσει με τον κόσμο των νεκρών. Έτσι, καταφέρνει να διώξει την Μαίρη-Έλεν και την Τζούντι από το σπίτι, και βρίσκει το κλειδί που οδηγεί στο δωμάτιο με τα αντικείμενα, και μπαίνει μέσα. Εκεί εξετάζει τον χώρο, και προσπαθεί να βρει έναν τρόπο με τον οποίο τα πνεύματα εκείνου του δωματίου μπορούν να την βοηθήσουν να επικοινωνήσει με τον νεκρό πατέρα της. Ανοίγει το γυάλινο κουτί της κούκλας Άναμπελ, χωρίς να ξέρει ότι εξαπέλυσε τον απόλυτο τρόμο. Εκείνη τη νύχτα, η Άναμπελ ξεκινά να απελευθερώνει πολλά άλλα πνεύματα, όπως τον Βαρκάρη, την Νύφη, το επιτραπέζιο παιχνίδι Feeley Meeley και το Μαύρο θηρίο.

Το φλερτ της Μαίρη-Έλεν, ο Μπομπ Πάλμερι, φτάνει έξω από το σπίτι και της κάνει καντάδα, αλλά αργότερα δέχεται επίθεση από το Μαύρο Θηρίο και αναγκάζεται να κρυφτεί στο κοτέτσι των Γουόρενς. Ο Βαρκάρης επιτίθεται στην Μαίρη-Έλεν, ενώ η Τζούντι βρίσκεται αντιμέτωπη με την Άναμπελ στην κρεβατοκάμαρά της. Η Ντανιέλα είχε φύγει νωρίτερα για το σπίτι της, αλλά τελικά επιστρέφει πίσω για να βάλει τα κλειδιά στην θέση τους. Κλειδώνεται όμως μέσα στο δωμάτιο των αντικειμένων και τρομοκρατείται από διάφορα αντικείμενα, όπως ένα πιάνο και μια παλιά τηλεόραση που μπορεί να προβλέψει το κοντινό της μέλλον. Βρίσκει ένα βραχιόλι το οποίο της δείχνει τον πατέρα της, χτυπημένο, να φωνάζει ότι η ίδια φταίει για τον θάνατο του. Μια αιματηρή και κραυγαλέα Ντανιέλα εμφανίζεται στην οθόνη της τηλεόρασης και απαντάει σε ένα τηλέφωνο. Η πραγματική Ντανιέλα αργότερα ετοιμάζεται να απαντήσει στο τηλέφωνο και να προκαλέσει τον θάνατο της, αλλά διακόπτεται από την Τζούντι και την Μαίρη-Έλεν.

Η Τζούντι εξηγεί ότι πρέπει να κλειδώσουν την Άναμπελ στο κουτί της πάλι, έτσι ώστε τα υπόλοιπα πνεύματα να ηρεμήσουν. Ο Μπομπ προστατεύει την Τζούντι από το Μαύρο Θηρίο, καθώς εκείνη προσπαθεί να πάρει από το αυτοκίνητο, έξω στην αυλή, την συσκευή εισπνοής της Μαίρη-Έλεν. Τότε, η Νύφη επιτίθεται στην Ντανιέλα και παίρνει τον έλεγχο του σώματος και του μυαλού της. Τελικά, η Μαίρη Έλεν και η Τζούντι βρίσκουν την κούκλα και καταφέρνουν να πάρουν το κλειδί του γυάλινου κουτιού της αφού δέχονται επίθεση από την Ντανιέλα. Αγωνίζονται για να κλείσουν την κούκλα στο το κουτί καθώς ο δαίμονας της κούκλας τους εμποδίζει. Η Νύφη αφήνει το σώμα της Ντανιέλα όταν η Τζούντι θέτει σε λειτουργία έναν ηχογραφημένο εξορκισμό που είχε εκτελέσει ο πατέρας της. Έτσι η Ντανιέλα τις βοηθάει να κλείσουν τον κουτί και να κλειδώσουν για άλλη μια φορά την Άναμπελ μέσα. Αμέσως μετά, τα πνεύματα εξαφανίζονται και τα τρία κορίτσια συναντιούνται με τον Μπομπ.

Ο Εντ και η Λορέιν επιστρέφουν το επόμενο πρωί και τα κορίτσια τους αφηγούνται την νύχτα με τα περιστατικά. Η Ντανιέλα απολογείται στην Λορέιν, η οποία της δίνει ένα ευχάριστο μήνυμα από τον αληθινό πατέρα της. Αργότερα πολλοί φίλοι μαζεύονται στο σπίτι για να γιορτάσουν τα γενέθλια της Τζούντι.

Καστ
----

* Μακένα Γκρέις ως Τζούντι Γουόρεν
* Μάντισον Άισμαν ως Μαίρη-Έλεν
* Κέιτι Σαρίφ ως Ντανιέλα Ρίος
* Βέρα Φαρμίγκα ως Λορέιν Γουόρεν
* Πάτρικ Γουίλσον ως Εντ Γουόρεν
* Μίχαελ Τσιμίνο ως Μπομπ Πάλμερι
* Σαμάρι Λι ως Άναμπελ Μούλινς

Παραγωγή
--------

Στις αρχές Απριλίου 2018, η Warner Bros. ανακοίνωσε ότι μια ταινία χωρίς τίτλο στο Σύμπαν Του Καλέσματος θα κυκλοφορήσει στις 3 Ιουλίου 2019. Αργότερα τον ίδιο μήνα, ανακοινώθηκε ότι η ταινία θα ήταν άλλη μία ταινία Annabelle, με τον Γκάρι Ντάουμπερμαν ως σκηνοθέτη, βασισμένο σε μία ιστορία που έφτιαξε με τον Τζέιμς Γουάν.  Η ταινία θα ήταν παραγωγής του Τζείμς Γουάν και του Πίτερ Σάφραν.  Κατά τη διάρκεια του Comic-Con το 2018 στο Σαν Ντιέγκο, ο Γουάν και ο Σάφραν αποκάλυψαν ότι τα γεγονότα της ταινίας θα περιστρέφονται γύρω από την κούκλα Άναμπελ και την οικογένεια των Γουόρενς, που την κρατούν κλειδωμένη στο σπίτι τους.  Ο Ντάουμπερμαν επιβεβαίωσε αυτά τα λόγια αργότερα.  Στις 5 Σεπτεμβρίου 2018, ο Michael Burgess προσλήφθηκε ως κινηματογραφιστής της ταινίας. 

Στα τέλη Σεπτεμβρίου 2018, η Μακένα Γκρέις ανακοινώθηκε ότι θα πρωταγωνιστήσει στην ταινία ως Τζούντι Γουόρεν, η 10χρονη κόρη των Γουόρενς, και η Μάντισον Άισμαν ως την μπέιμπι σίτερ της Τζούντι.  Μέχρι τον Οκτώβριο, η Κέιτι Σαρίφ είχε ενταχθεί στο καστ. Τον ίδιο μήνα, ανακοινώθηκε ότι ο Πάτρικ Ουίλσον και η Βέρα Φαρμίγκα θα επαναλάβουν τους ρόλους τους ως Εντ και Λορέιν Γουόρεν. Η κύρια μαγνητοσκόπηση ξεκίνησε στα μέσα Οκτωβρίου στο Λος Άντζελες.  Στις 7 Δεκεμβρίου, ο Γουίλσον ανακοίνωσε ότι είχε τελειώσει τη μαγνητοσκόπηση των σκηνών του. Μια εβδομάδα αργότερα, η μαγνητοσκόπηση ολοκληρώθηκε επίσημα.   Τον Φεβρουάριο του 2019, ο Τζόζεφ Μπιζάρα - ο οποίος δημιούργησε την μουσική για το Κάλεσμα, το Κάλεσμα 2, την Annabelle, την Annabelle: Creation και την Κατάρα της Γιορόνα - αποκαλύφθηκε ότι επέστρεφε για να συνθέσει την μουσική και της ταινίας Annabelle Comes Home.

Πρεμιέρα
--------

Η Annabelle Comes Home κυκλοφόρησε θεατρικά στις Ηνωμένες Πολιτείες στις 26 Ιουνίου 2019, από την Warner Bros. Pictures και τη New Line Cinema. Αρχικά είχε προγραμματιστεί να κυκλοφορήσει στις 3 Ιουλίου 2019, αλλά μεταφέρθηκε αργότερα στις 26 Ιουνίου.

Στις 15 Μαρτίου 2019, η New Line Cinema κυκλοφόρησε ένα teaser που αποκάλυπτε τον επίσημο τίτλο της ταινίας.    Το πρώτο τρέιλερ κυκλοφόρησε στις 30 Μαρτίου 2019.  Ένα δεύτερο τρέιλερ κυκλοφόρησε στις 28 Μαΐου 2019.  Το στούντιο δαπάνησε συνολικά 77 εκατομμύρια δολάρια για την προώθηση της ταινίας.  Η ταινία είναι αφιερωμένη στη Λορέιν Γουόρεν, η οποία πέθανε στις 18 Απριλίου 2019.  Το Annabelle Comes Home κυκλοφόρησε σε Digital HD στις 17 Σεπτεμβρίου 2019 και σε Blu-ray και DVD στις 8 Οκτωβρίου 2019.

Υποδοχή
-------

### Box office

Η Annabelle Comes Home κέρδισε 74,2 εκατομμύρια δολάρια στις Ηνωμένες Πολιτείες και τον Καναδά και 157,1 εκατομμύρια δολάρια σε άλλες περιοχές, μαζεύοντας το συνολικό ποσό των 231,3 εκατομμυρίων δολαρίων.  Η ιστοσελίδα Deadline Hollywood υπολόγισε το καθαρό κέρδος της ταινίας σε 64 εκατομμύρια δολάρια, συνυπολογίζοντας όλα τα έξοδα και τα έσοδα. 

Στις Ηνωμένες Πολιτείες και τον Καναδά, η ταινία κέρδισε 30–35 εκατομμύρια δολάρια από 3.587 θέατρα τις πρώτες πέντε ημέρες.  Κέρδισε 7,2 εκατομμύρια δολάρια την πρώτη της ημέρα, την Τετάρτη, συμπεριλαμβανομένων 3,5 εκατομμυρίων δολαρίων από τις προεπισκοπήσεις της Τρίτης το βράδυ.  Στη συνέχεια, κέρδισε 3,6 εκατομμύρια δολάρια τη δεύτερη ημέρα κυκλοφορίας της μαζεύοντας 10,8 εκατομμύρια δολάρια. Τερμάτισε δεύτερη στο box office, πίσω από το παιχνίδι Story Story 4, και σηματοδοτεί το χαμηλότερο ξεκίνημα οποιασδήποτε ταινίας στο Σύμπαν Του Καλέσματος.  Το δεύτερο Σαββατοκύριακο, η ταινία έπεσε σε ποσοστό 52% και κέρδισε 9,8 εκατομμύρια δολάρια, τερματίζοντας στην πέμπτη θέση. 

### Κριτικές

Στον ιστότοπο συλλογής κριτικών Rotten Tomatoes, η ταινία έχει βαθμολογία έγκρισης 65% με βάση 202 κριτικές, με μέση βαθμολογία 5,9 / 10. Η κριτική συναίνεση του ιστότοπου αναφέρει, "Διασκεδαστική ταινία για τους θαυμαστές του τρόμου, ακόμη και αν δεν είναι τόσο τρομακτική όσο μερικές προηγούμενες ταινίες στο Σύμπαν, η Annabelle Comes Home υποδηλώνει ότι παραμένει ακόμα κάποια ζωή μέσα στο Σύμπαν Του Καλέσματος."  Το Metacritic, αποδίδει στην ταινία μια βαθμολογία 53 στα 100, με βάση 35 κριτικούς, υποδεικνύοντας "μικτές ή μέσες κριτικές".  Το κοινό που ερωτήθηκε από το CinemaScore έδωσε στην ταινία μια μέση βαθμολογία "B−" σε κλίμακα A + έως F.

### Βραβεύσεις

H Leah Butler ήταν υποψήφια στην κατηγορία Καλύτερο Βραβείο Design Κουστουμιών στα βραβεία Fright Meter 2019.  Επίσης, ο Γκάρι Ντάουμπερμαν κέρδισε το βραβείο Legion M Breakthrough Director στα Βραβεία Saturn 2019.

Παραπομπές
----------

1. 1 2 3 4 5 6 7  Jean David Blanc: (Γαλλικά) *AlloCiné*. Ανακτήθηκε στις 15  Ιουνίου 2019.
2. 1 2  nmhh.hu/dokumentum/198182/terjesztett\_filmalkotasok\_art\_filmek\_nyilvantartasa.xlsx.
3. ↑  (Αγγλικά) *Box Office Mojo*. Ανακτήθηκε στις 15  Ιουνίου 2019.
4. ↑  filmrating.ch/fr/verfahrenkino/details.php?key=NzM4XzEwMTI3MDRf. Ανακτήθηκε στις 15  Ιουνίου 2019.
5. ↑  «Annabelle Comes Home First Reviews: A Fun but Not Particularly Scary Monster Mash» (στα Αγγλικά). Ανακτήθηκε στις 23 Νοεμβρίου 2020.
6. 1 2  «Evil Comes Home as Production Begins on the Next Terrifying Chapter in New Line Cinema's Annabelle Series». *www.businesswire.com* (στα Αγγλικά). 17 Οκτωβρίου 2018. Ανακτήθηκε στις 23 Νοεμβρίου 2020.
7. 1 2  «'Annabelle: Creation' Sequel in the Works With Gary Dauberman Directing (Exclusive) | Hollywood Reporter». *www.hollywoodreporter.com*. Ανακτήθηκε στις 23 Νοεμβρίου 2020.
8. 1 2  «James Wan says third 'Annabelle' film is 'basically "A Night at the Museum," with Annabelle!'». *EW.com* (στα Αγγλικά). Ανακτήθηκε στις 23 Νοεμβρίου 2020.
9. 1 2  «Annabelle 3 Is Set During A Surprising Point On The Conjuring Timeline». *CINEMABLEND*. 11 Σεπτεμβρίου 2018. Ανακτήθηκε στις 23 Νοεμβρίου 2020.
10. ↑  Marc, Christopher (5 Σεπτεμβρίου 2018). «'Annabelle 3' Hires 'The Curse of La Llorona' Cinematographer Michael Burgress». *GWW* (στα Αγγλικά). Ανακτήθηκε στις 23 Νοεμβρίου 2020.
11. ↑  Squires, John (15 Μαρτίου 2019). «[Video] Short Teaser Reveals the Title 'Annabelle Comes Home'!». *Bloody Disgusting!* (στα Αγγλικά). Ανακτήθηκε στις 24 Νοεμβρίου 2020.
12. ↑  «Annabelle 3 Title Revealed». *Collider* (στα Αγγλικά). 15 Μαρτίου 2019. Ανακτήθηκε στις 24 Νοεμβρίου 2020.
13. ↑  «New ANNABELLE Film Officially Titled ANNABELLE COMES HOME». *Daily Dead* (στα Αγγλικά). 15 Μαρτίου 2019. Ανακτήθηκε στις 24 Νοεμβρίου 2020.
14. ↑  «Trailer for ANNABELLE COMES HOME Arrives to Haunt Your Weekend». *Dread Central* (στα Αγγλικά). 31 Μαρτίου 2019. Ανακτήθηκε στις 24 Νοεμβρίου 2020.
15. ↑  Darus, Alex (28 Μαΐου 2019). «'Annabelle Comes Home' drops second horrific trailer». *Alternative Press* (στα Αγγλικά). Ανακτήθηκε στις 24 Νοεμβρίου 2020.
16. ↑  D'Alessandro, Anthony· D'Alessandro, Anthony (8 Απριλίου 2020). «Demented Doll Delivers As 'Annabelle Comes Home' Hits No. 23 In Deadline's 2019 Most Valuable Blockbuster Tournament». *Deadline* (στα Αγγλικά). Ανακτήθηκε στις 24 Νοεμβρίου 2020.
17. ↑  Sumi, Glenn (25 Ιουνίου 2019). «Review: Annabelle Comes Home is the third, and best, in the evil doll franchise». *NOW Magazine*. Ανακτήθηκε στις 24 Νοεμβρίου 2020.
18. ↑  «Annabelle Comes Home DVD Release Date October 8, 2019». *DVDs Release Dates* (στα Αγγλικά). Ανακτήθηκε στις 24 Νοεμβρίου 2020.
19. ↑  «Annabelle Comes Home». *Box Office Mojo*. Ανακτήθηκε στις 24 Νοεμβρίου 2020.
20. ↑  D'Alessandro, Anthony· D'Alessandro, Anthony (25 Ιουνίου 2019). «'Toy Story 4' Climbs To $135M+ Through 4 Days & Will Dominate Next Weekend Before 'Spider-Man' Swings In – B.O. Preview». *Deadline* (στα Αγγλικά). Ανακτήθηκε στις 24 Νοεμβρίου 2020.
21. ↑  D'Alessandro, Anthony· D'Alessandro, Anthony (27 Ιουνίου 2019). «'Annabelle Comes Home' Now Heading To $28M In 5-Day Opening». *Deadline* (στα Αγγλικά). Ανακτήθηκε στις 24 Νοεμβρίου 2020.
22. ↑  D'Alessandro, Anthony· D'Alessandro, Anthony (30 Ιουνίου 2019). «'Toy Story 4' Holds Down No. 1 With $58M Before 'Spider-Man' Mania, 'Annabelle 3' Jump Scares To 31M+, 'Yesterday' $17M+ – Sunday Final». *Deadline* (στα Αγγλικά). Ανακτήθηκε στις 24 Νοεμβρίου 2020.
23. ↑  D'Alessandro, Anthony· D'Alessandro, Anthony (7 Ιουλίου 2019). «'Spider-Man: Far From Home' Hooks $185M 6-Day Opening Records For Sony & Independence Day Stretch – Sunday Final». *Deadline* (στα Αγγλικά). Ανακτήθηκε στις 24 Νοεμβρίου 2020.
24. ↑   *Annabelle Comes Home (2019)*, ανακτήθηκε στις 2020-11-24
25. ↑   *Annabelle Comes Home*, ανακτήθηκε στις 2020-11-24
26. ↑  «Αρχειοθετημένο αντίγραφο». *www.frightmeterawards.com*. Αρχειοθετήθηκε από το πρωτότυπο στις 8 Μαρτίου 2021. Ανακτήθηκε στις 24 Νοεμβρίου 2020.
27. ↑  «Lee Cronin nominated for Breakthrough Director at The Saturn Awards 2019 | Linda Seifert Management Ltd». *lindaseifert.com*. Ανακτήθηκε στις 24 Νοεμβρίου 2020.

  


|  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| π • σ • ε
Το Σύμπαν Του Καλέσματος |
| --- |
|  |
| Ταινίες | 

|  |  |
| --- | --- |
| *Το Κάλεσμα* | 
* *Το Κάλεσμα* (2013)
* *Το Κάλεσμα 2* (2016)
* *Το Κάλεσμα 3: Ο Διάβολος με Έβαλε να το Κάνω* (2021)
 |
|  |
| *Annabelle* | 
* *Annabelle* (2014)
* *Annabelle: Creation* (2017)
* *Annabelle Comes Home* (2019)
 |
|  |
| *Η Καλόγρια* | 
* *Η Καλόγρια* (2018)
* *Η Καλόγρια II* (2023)
 |
|  |
| Άλλα | 
* *Η Κατάρα Της Γιορόνα* (2019)
 |
|  |
| Μικρού μήκους | 
* *The Nurse* (2017)
* *Blund's Lullaby* (2017)
 |

 |
|  |
| Σχετικά | 
* Άναμπελ (κούκλα)
* Εντ και Λορέιν Γουόρεν
 |
|  |
| 
* Κατηγορία **Κατηγορία**
 |

 |

|  |  |
| --- | --- |
| 

|  |
| --- |
| * Πύλη:Κινηματογράφος
* Πύλη:Τέχνη
 |

 |

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* VIAF: 1605158430381906260002

 |

 |